भवनाथपुर(गढ़वा) : हाई स्कूल प्रांगण में भवनाथपुर एमओ अनिल कुमार ने प्रखण्ड के पीडीएस डीलरों के साथ बैठक की. बैठक में राशन एवं किरोसिन तेल ससमय उठाव एवं वितरण नही करने वाले डीलरों से स्पष्टीकरण पृच्छा करते हुए उज्ज्वला योजना के तहत सभी अंत्योदय कार्डधारी का गैस कनेक्सन फॉर्म ससमय भरने का निर्देश दिया। एमओ अनिल कुमार ने प्रखण्ड के हृदयानंद सिंह, अनिल सिंह, जगत किशोर चैबे, रामनरेश राम,जोखू राम सहित बाइस डीलरों एवं महिला समूह के अध्यक्ष को ससमय राशन एवं किरोसिन तेल उठाव एवं वितरण नही करने पर कड़ी फटकार लगाते हुए सरकारी कार्य मे अभिरुचि नही लेने एवं उदासीनता बरतने को लेकर दो दिनों के भीतर स्पष्टीकरण की मांग करते हुए अनुज्ञप्ति रदद् करने की चेतावनी भी दी है।एमओ ने सभी डीलरों को अंत्योदय कार्डधारी महिला को सरकार द्वारा उज्ज्वला योजना अंतर्गत दी जाने वाली मुफ्त गैस सिलिंडर एवं चूल्हा के लिए फॉर्म भरकर नजदीकी गैस डीलर के पास जमा करने का निर्देश दिया। इस मौके आलोक गुप्ता, किरण जायसवाल, चन्द्रदेव प्रसाद, अरुण यादव, शारदा देवी, लक्ष्मण राम,सरयू राम, जगदीश प्रसाद, जगतकिशोर चौबे सहित प्रखण्ड के अन्य पीडीएस डीलर एवं महिला सहायता समूह के अध्यक्ष मौजूद थे।